S-322/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. janúar 2021, á hendur S-kk-þgf P. P-kk-þgf, kt. [...], [...], [...], fyrir fíkniefnalagabrot með því að hafa, miðvikudaginn 17. apríl 2019, í íbúð sinni [...], haft í vörslum sínum 25,98 gaf þurrkuðum kannabislaufum, 5,49 gaf tóbaksblönduðu kannabisefni og 16 kannabisplöntur, og hafa um nokkurt skeið fram til þess dags ræktað greindar kannabisplöntur, sem lögregla fann við húsleit og lagði hald á.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 16 kannabisplöntum, 25,98 gaf þurrkuðum kannabislaufum og 5,49 gaf tóbaksblönduðu kannabisefni, sem hald var lagt á skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018, og að ákærði verði dæmdur til að þola upptöku á haldlögðum munum (munaskrá lögreglu nr. 137113) m. v. t. 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 13. janúar 2021, hefur ákærði hlotið tvo fangelsisdóma fyrir brot gegn lögum um ávana- og fíkniefni, þann fyrri á árinu 2005 en þann seinni á árinu 2012. Seinni dómurinn var skilorðsbundinn til tveggja ára og stóðst ákærði skilorð hans. Með vísan til framangreinds og þess hve langt eru um liðið frá uppsögu framangreindra dóma verður ekki litið til sakaferils ákærða við ákvörðun refsingar í máli þessu.

Ákærði játaði brot sín skýlaust fyrir dómi sem horfir til refsimildunar sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 16 kannabisplöntur, 25,98 grömm af þurrkuðum kannabislaufum, 5,49 grömm af tóbaksblönduðu kannabisefni og haldlagðir munir (munaskrá lögreglu nr. 137113) sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur, að meðtöldum virðisaukaskatti, og 162.246 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf P. P-kk-nf sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Upptæk eru gerð til ríkissjóðs 16 kannabisplöntur, 25,98 gaf þurrkuðum kannabislaufum og 5,49 gaf tóbaksblönduðu kannabisefni. Einnig eru gerðir upptækir til ríkissjóðs haldlagðir munir samkvæmt munaskrá lögreglu nr. 137113.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur og 162.246 krónur í annan sakarkostnað.

A-kvk-nf S-kvk-nf